techiaith/cofnodycynulliad_en-cy huggingface dataset:
English: Llywydd, I thank Ken Skates for that question. I remember very vividly a visit that he and I made to the headquarters of the Development Bank of Wales in Wrexham, and it has been one of the outstanding success stories of the last decade. The half-year results, as Ken Skates says, were published in the last week or so. They show a continuing strong trend in direct investment that the bank is able to make, but also the way in which the bank is able to mobilise alongside it other investments from private sources. One of the areas in which the bank has been able to use financial transaction capital, for example, has, as Ken Skates said, been in the leasing scheme. Now, the leasing scheme is a very important part of increasing that supply of housing for rent that other colleagues here have mentioned this afternoon. It allows local authorities to take on properties that are otherwise in the private rented sector, and to invest in the conditions of those homes so that they can be let not just for the short run, but to the medium and long-term run, adding to the supply of affordable social rented homes in those areas. And the role that the Development Bank of Wales has played in allowing that to happen has been an additional string to the bow that it exercises in any case through Help to Buy and other parts of the housing landscape, where the bank's actions have been very important in sustaining that sector during challenging times.
Welsh: Llywydd, diolch i Ken Skates am y cwestiwn yna. Rwy'n cofio'n eglur iawn ymweliad a wnaeth ef a minnau â phencadlys Banc Datblygu Cymru yn Wrecsam, ac mae wedi bod yn un o lwyddiannau eithriadol y degawd diwethaf. Cyhoeddwyd y canlyniadau hanner blwyddyn, fel y dywedodd Ken Skates, yn ystod yr wythnos ddiwethaf. Maen nhw'n dangos tuedd gref barhaus o fuddsoddiad uniongyrchol y mae'r banc yn gallu ei wneud, ond hefyd y ffordd y mae'r banc yn gallu rhoi ar waith ochr yn ochr ag ef fuddsoddiadau eraill o ffynonellau preifat. Un o'r meysydd lle mae'r banc wedi gallu defnyddio cyfalaf trafodion ariannol, er enghraifft, fel y dywedodd Ken Skates, fu yn y cynllun prydlesu. Nawr, mae'r cynllun prydlesu yn rhan bwysig iawn o gynyddu'r cyflenwad hwnnw o dai i'w rhentu y mae cyd-Aelodau eraill yma wedi sôn amdano y prynhawn yma. Mae'n caniatáu i awdurdodau lleol gymryd cyfrifoldeb am eiddo sydd fel arall yn y sector rhentu preifat, ac i fuddsoddi yng nghyflwr y cartrefi hynny fel y gellir eu gosod nid yn unig ar gyfer y byrdymor, ond ar gyfer y tymor canolig a'r hirdymor, gan ychwanegu at y cyflenwad o dai rhent cymdeithasol fforddiadwy yn yr ardaloedd hynny. Ac mae'r rhan y mae Banc Datblygu Cymru wedi ei chwarae o ran caniatáu i hynny ddigwydd wedi bod yn llinyn ychwanegol i'r bwa y mae'n eu defnyddio beth bynnag trwy Cymorth i Brynu a rhannau eraill o'r dirwedd dai, lle mae gweithredoedd y banc wedi bod yn bwysig iawn i gynnal y sector hwnnw yn ystod cyfnod heriol.
English: I thank the Member for that. Llywydd, results from the 2021 census have started to be released, but key information, such as that on housing tenure, is yet to be published. The full picture will be used, for example, into strengthening the next 'Future Trends' report, which is a key requirement of the Well-being of Future Generations Act (Wales) 2015.
Welsh: Diolch i'r Aelod am hynna. Llywydd, mae canlyniadau o gyfrifiad 2021 wedi dechrau cael eu cyhoeddi, ond nid yw gwybodaeth allweddol, fel gwybodaeth am ddaliadaeth tai, wedi'i chyhoeddi eto. Bydd y darlun llawn yn cael ei ddefnyddio, er enghraifft, i gryfhau'r adroddiad 'Tueddiadau'r Dyfodol' nesaf, sy'n un o brif ofynion Deddf Llesiant Cenedlaethau'r Dyfodol (Cymru) 2015.
English: Thank you. Now, according to the latest census results we've seen, 55.2 per cent of people selected a Welsh-only identity in Wales in 2021, and that's a decrease from 57.5 per cent in 2011. Meanwhile, 18.5 per cent of people selected a British-only identity, which saw an increase from 16.9 per cent in 2011. However, the number of people selecting both Welsh and British identities also rose to 8.1 per cent in 2021, which was an increase from 7.1 per cent in 2011. Now, this does stand directly in contrast to your comments at the Welsh Affairs Committee, where you seemed to suggest that, somehow, British identity was on the decline and Welsh-only identity was increasing. The increase in people holding both Welsh and British national identity, recorded by the latest census over the past decade, actually now shows the strength and affection that people have for our centuries old union. People are clearly proud to be both Welsh and British, and they want to see -
Welsh: Diolch. Nawr, yn ôl canlyniadau'r cyfrifiad diweddaraf yr ydym ni wedi eu gweld, dewisodd 55.2 y cant o bobl hunaniaeth Cymreig yn unig yng Nghymru yn 2021, ac mae hynny'n ostyngiad o 57.5 y cant yn 2011. Yn y cyfamser, dewisodd 18.5 y cant o bobl hunaniaeth Brydeinig yn unig, a oedd yn gynnydd o 16.9 y cant yn 2011. Fodd bynnag, cynyddodd nifer y bobl a ddewisodd hunaniaethau Cymreig a Phrydeinig hefyd i 8.1 y cant yn 2021, a oedd yn gynnydd o 7.1 y cant yn 2011. Nawr, mae hyn yn gwbl groes i'ch sylwadau yn y Pwyllgor Materion Cymreig, pan oedd yn ymddangos eich bod chi'n awgrymu, rhywsut, bod hunaniaeth Brydeinig yn gostwng a hunaniaeth Gymreig yn unig yn cynyddu. Mae'r cynnydd i nifer y bobl sydd â hunaniaeth genedlaethol Gymreig a Phrydeinig, a gofnodwyd gan y cyfrifiad diweddaraf dros y degawd diwethaf, yn dangos mewn gwirionedd y cryfder a'r hoffter sydd gan bobl o'n hundeb ganrifoedd oed. Mae pobl yn amlwg yn falch o fod yn Gymry ac yn Brydeinwyr, ac maen nhw eisiau gweld -
English: Can we address the question to the First Minister, rather than to your colleagues on your own benches? So, can we have the question, please, Janet Finch-Saunders?
Welsh: A allwn ni gyfeirio'r cwestiwn at y Prif Weinidog, yn hytrach nag at eich cyd-Aelodau ar eich meinciau eich hun? Felly, a gawn ni'r cwestiwn, os gwelwch yn dda, Janet Finch-Saunders?
English: - and we want to see a strong Wales in a strong United Kingdom. First Minister, will you make clear to your governing comrades over in Plaid Cymru that people have had enough of their divisive push for independence and that they want us to focus on the issues that really matter to the people of Wales?
Welsh: - ac rydym ni eisiau gweld Cymru gref mewn Teyrnas Unedig gref. Prif Weinidog, a wnewch chi ei gwneud yn eglur i'ch cymrodyr llywodraethol draw ym Mhlaid Cymru bod pobl wedi cael digon o'u hymgyrch ddadunol dros annibyniaeth a'u bod nhw eisiau i ni ganolbwyntio ar y materion sy'n wirioneddol bwysig i bobl Cymru?
English: Look, I'm sorry -
Welsh: Edrychwch, mae'n ddrwg gen i -
English: Will you stand up for our United Kingdom? [ Interruption. ]
Welsh: A wnewch chi sefyll dros ein Teyrnas Unedig? [ Torri ar draws. ]
English: Well drafted by whoever drafted it.
Welsh: Wedi'i ddrafftio'n dda gan bwy bynnag wnaeth ei ddrafftio.
English: Well, Llywydd, the identity question in the census is a very interesting one, and the results that it shows, I think, are definitely worth proper exploration. Now, why do we see some of the changes that the Member referred to? Well, we know that the number of deaths over the last decade exceeded the number of births that took place in Wales. So, the growth in the population in Wales comes exclusively from people who have not been living in Wales moving into Wales. Twenty-three thousand more people born in England were recorded as living in Wales in the 2021 census than as in 2011. They're very, very heavily concentrated in two local authorities in Wales: they live in Flintshire and they live in Newport. In other words, they live right by the border, and they're people whose lives are fluid, living in one place, working in another, and it's no surprise, therefore, that they bring that sense of their identity with them. I think those figures are worth serious debate. I would say that they reinforce what this party - my party - has always believed, that what people in Wales benefit from is strong devolution, with the capacity of this Senedd to make decisions on the things that affect only people in Wales, but benefit as well from being in the United Kingdom. That's always been the policy of my party, and I'm very happy to reinforce it again this afternoon.
Welsh: Wel, Llywydd, mae'r cwestiwn hunaniaeth yn y cyfrifiad yn un diddorol iawn, ac mae'r canlyniadau y mae'n eu dangos, yn fy marn i, yn sicr yn werth eu harchwilio'n briodol. Nawr, pam rydym ni'n gweld rhai o'r newidiadau y cyfeiriodd yr Aelod atyn nhw? Wel, rydym ni'n gwybod bod nifer y marwolaethau dros y degawd diwethaf yn fwy na nifer y genedigaethau a gafwyd yng Nghymru. Felly, mae'r twf ym mhoblogaeth Cymru yn dod yn llwyr o bobl nad ydyn nhw wedi bod yn byw yng Nghymru yn symud i mewn i Gymru. Cofnodwyd bod tair mil ar hugain yn fwy o bobl a anwyd yn Lloegr yn byw yng Nghymru yng nghyfrifiad 2021 nag yn 2011. Maen nhw wedi'u crynhoi'n drwm iawn, iawn mewn dau awdurdod lleol yng Nghymru: maen nhw'n byw yn sir y Fflint ac maen nhw'n byw yng Nghasnewydd. Mewn geiriau eraill, maen nhw'n byw yn agos at y ffin, ac maen nhw'n bobl y mae eu bywydau'n gyfnewidiol, yn byw mewn un lle, yn gweithio mewn lle arall, ac nid yw'n syndod, felly, eu bod nhw'n dod â'r synnwyr hwnnw o'u hunaniaeth gyda nhw. Rwy'n credu bod y ffigurau hynny'n haeddu trafodaeth ddifrifol. Byddwn i'n dweud eu bod nhw'n atgyfnerthu'r hyn y mae'r blaid hon - fy mhlaid i - wedi ei gredu erioed, mai'r hyn y mae pobl yng Nghymru yn elwa arno yw datganoli cryf, gyda gallu'r Senedd hon i wneud penderfyniadau ynghylch y pethau sy'n effeithio ar bobl yng Nghymru yn unig, ond yn cael budd hefyd o fod yn y Deyrnas Unedig. Dyna fu polisi fy mhlaid i erioed, ac rwy'n hapus iawn i'w atgyfnerthu eto y prynhawn yma.
English: The Welsh language belongs to all of us, but the recent census results have given us cause for concern. The example of the Welsh language has long been a beacon of hope for minority languages across the world for many years. It's the subject of hope, and, amongst the clamours of dismay about these figures, I want to understand how the Welsh Government will succeed in offering new hope and acting on it. Raymond Williams said that,
Welsh: Mae'r Gymraeg yn perthyn i ni i gyd, ond mae canlyniadau'r sensws wedi achosi pryder. Mae enghraifft y Gymraeg wedi cynnig gobaith i ieithoedd lleiafrifol ar draws y byd ers blynyddoedd. Testun gobaith yw hi, ac, yng nghanol stŵr y siom am y ffigyrau hyn, hoffwn i ddeall sut bydd Llywodraeth Cymru yn llwyddo i gynnig gobaith newydd ac i weithredu arno. Dywedodd Raymond Williams,
English: 'to be truly radical is to make hope possible, rather than despair convincing'.
Welsh: 'mae bod yn wirioneddol radical yn golygu gwneud gobaith yn bosibl, yn hytrach nag anobaith yn argyhoeddiadol'.
English: This turning point must be a light in the dark and turn goodwill into determination. Our old language must survive. How will you make the language's survival not only possible, but inevitable?
Welsh: Mae'n rhaid i'r trobwynt hwn oleuo'r ffordd dywyll a throsi dyheadau da yn benderfyniad. Mae'n rhaid i'r hen iaith barhau. Sut byddwch chi'n sicrhau bod parhad yr iaith nid yn unig yn bosibl, ond yn anochel?
English: Of course, I agree with the comments made by Raymond Williams, and that's why, having seen the figures in the census, we are still confident about the future of the language here in Wales, and that's important. I acknowledge what Delyth Jewell said about people losing confidence when they initially saw the figures. But, having had time to consider the census results and to see that comparison between what's in the census and what's in the figures that we gather annually, then I think there's something important to pursue there. That's why I've taken the opportunity to speak with those responsible for statistics within the Welsh Government, and, having done that, I will write to Sir Ian Diamond, who chairs the ONS, which is responsible for the census, to ask them to carry out a piece of work alongside us in order to see what's behind those figures that we saw published last week and the figures that the ONS has published year on year now, which identify a growth in the use of the Welsh language. In doing that, then I do think that we can learn some lessons to see what more we can do to give people confidence here in Wales to use the Welsh language and to develop the use of the Welsh language and the numbers who are able to speak Welsh in future.
Welsh: Wrth gwrs, dwi'n cytuno gyda beth ddywedodd Raymond Williams, a dyna pam, ar ôl gweld y ffigurau yn y cyfrifiad, rydym ni'n dal i fod yn hyderus am ddyfodol yr iaith yma yng Nghymru, a dyna'r peth pwysig. Dwi'n cydnabod beth ddywedodd Delyth Jewell am bobl yn colli hyder pan wnaethon nhw weld y ffigurau i ddechrau. Ond, ar ôl cael cyfle i ystyried beth sydd yn y sensws ac i weld y gymhariaeth rhwng beth sydd yn y cyfrifiad a beth sydd yn y ffigurau rŷn ni'n gweld bob blwyddyn, dwi'n meddwl bod rhywbeth pwysig i fynd ar ei ôl yn y fan yna. Dyna pam dwi wedi cael y cyfle i siarad gyda'r bobl sy'n gyfrifol am statistics ac yn y blaen yn Llywodraeth Cymru, ac, ar ôl gwneud hynny, dwi'n mynd i ysgrifennu at Syr Ian Diamond, sy'n cadeirio yr ONS, sy'n gyfrifol am y cyfrifiad, i ofyn iddyn nhw wneud darn o waith gyda ni i weld beth sydd y tu ôl i'r ffigurau a welsom ni yr wythnos diwethaf a'r ffigurau mae'r ONS wedi'u cyhoeddi flwyddyn ar ôl blwyddyn nawr lle rŷn ni'n gallu gweld twf yn nefnydd yr iaith Gymraeg. Trwy wneud hynny, dwi'n meddwl y gallwn ni gymryd rhai gwersi i weld beth yn fwy rŷn ni'n gallu ei wneud i roi hyder i bobl yma yng Nghymru i ddefnyddio'r iaith ac i ddatblygu defnydd o'r iaith a nifer y bobl sy'n gallu siarad Cymraeg i'r dyfodol.
English: Thank you, Presiding Officer. Could I, Presiding Officer, wish you and the First Minister and all Members a very merry Christmas and hopefully a peaceful and happy new year? Yesterday, First Minister, the health Minister met with the Royal College of Nursing and other unions in relation to the pending strike action that is proposed for Thursday of this week and next week. As I understand it, no offer was made at that meeting to try and resolve the pending strike action so that hospitals could function and people could get the appointments that they require. Why was no offer submitted to try and resolve this dispute?
Welsh: Diolch, Llywydd. A gaf i, Llywydd, ddymuno Nadolig llawen iawn i chi a'r Prif Weinidog a'r holl Aelodau a blwyddyn newydd heddychlon a hapus, gobeithio? Ddoe, Prif Weinidog, fe wnaeth y Gweinidog iechyd gyfarfod â'r Coleg Nyrsio Brenhinol ac undebau eraill ynghylch y streic sydd yn yr arfaeth ar gyfer dydd Iau yr wythnos hon a'r wythnos nesaf. Fel yr wyf i'n ei deall hi, ni wnaed unrhyw gynnig yn y cyfarfod hwnnw i geisio datrys y streic arfaethedig fel y gallai ysbytai weithredu a phobl gael yr apwyntiadau sydd eu hangen arnyn nhw. Pam na wnaed unrhyw gynnig i geisio datrys yr anghydfod hwn?
English: There is no money in the Welsh Government budget from his Government in London to allow us to make a better offer than funding in full, as we have, the pay award proposed by the independent pay award body.
Welsh: Does dim arian yng nghyllideb Llywodraeth Cymru gan ei Lywodraeth ef yn Llundain i ganiatáu i ni wneud gwell cynnig nag ariannu'n llawn, fel yr ydym ni wedi ei wneud, y dyfarniad cyflog a gynigiwyd gan y corff dyfarnu cyflogau annibynnol.
English: First Minister, you have the levers to actually generate more money if you choose to pull those levers. You have additional money coming in the announcement that the Chancellor made in his recent announcement of £1.2 billion coming forward over the next two years. You have taken a political choice not to resolve or at least enter meaningful discussions by not tabling any offer whatsoever yesterday, as the general secretary of the Royal College of Nursing highlighted in her statement this morning. I can hear your backbenchers whingeing and moaning; they are the ones who pressed the button in a debate only two weeks ago to deny the nurses a pay increase to meet the cost of living. You have the means to do it, will you re-engage in those negotiations and use those levers to put a meaningful proposal to the Royal College of Nursing and other medical professions to avoid the strike action?
Welsh: Prif Weinidog, mae'r ysgogiadau gennych chi i gynhyrchu mwy o arian mewn gwirionedd os ydych chi'n dewis defnyddio'r ysgogiadau hynny. Mae gennych chi arian ychwanegol yn dod yn y cyhoeddiad a wnaeth y Canghellor yn ei gyhoeddiad diweddar o £1.2 biliwn i'w gyflwyno dros y ddwy flynedd nesaf. Rydych chi wedi gwneud dewis gwleidyddol i beidio â datrys neu o leiaf ymgymryd â thrafodaethau ystyrlon drwy beidio â gwneud unrhyw gynnig o gwbl ddoe, fel y nododd ysgrifennydd cyffredinol y Coleg Nyrsio Brenhinol yn ei datganiad y bore yma. Gallaf glywed aelodau eich meinciau cefn yn swnian ac yn cwyno; nhw yw'r rhai a wnaeth bwyso'r botwm mewn dadl dim ond pythefnos yn ôl i atal codiad cyflog i'r nyrsys er mwyn gallu talu costau byw. Mae'r gallu gennych chi i'w wneud, a wnewch chi ail-gydio yn y trafodaethau hynny a defnyddio'r ysgogiadau hynny i wneud cynnig ystyrlon i'r Coleg Nyrsio Brenhinol a phroffesiynau meddygol eraill i osgoi'r streic?
English: The leader of the opposition, Llywydd, is utterly shameless - utterly without shame. He comes to the floor of the Senedd here when his Government in Westminster ended a meeting in acrimony with the Royal College of Nursing only last night, because they refused to put, as the leader of the RCN said, a single penny on the table to increase the pay of nurses in England, which would have led to, as they all know, a Barnett consequential that we could have used for pay here in Wales. That is the only way in which we are able to make a better offer here. We are tied entirely by the decisions that are made on pay by his colleagues in Westminster. That is the place that he should be lobbying. The minute that his Ministers are prepared to make a better offer for nurses in England, we will be able to make that offer here in Wales. If he is serious - I can't imagine for a minute that he would be - that we should divert all the money that we have received from the UK Government not for pay but to invest in the service of the NHS, that we should divert all of that away from sustaining the service and into pay, he should say that explicitly this afternoon, because people in Wales would be interested to hear that.
Welsh: Mae arweinydd yr wrthblaid, Llywydd, yn hollol ddigywilydd - yn hollol ddigywilydd. Mae'n dod i lawr y Senedd yma pan wnaeth ei Lywodraeth ef yn San Steffan derfynu cyfarfod gyda'r Coleg Nyrsio Brenhinol ymhlith drwgdeimlad dim ond neithiwr, gan eu bod nhw wedi gwrthod, fel y dywedodd arweinydd y Coleg Nyrsio Brenhinol, rhoi'r un geiniog ar y bwrdd i gynyddu cyflogau nyrsys yn Lloegr, a fyddai wedi arwain, fel y maen nhw i gyd yn gwybod, at swm canlyniadol Barnett y gallem ni fod wedi ei ddefnyddio ar gyfer cyflogau yma yng Nghymru. Dyna'r unig ffordd y gallwn ni wneud gwell cynnig yma. Rydym ni wedi ein clymu'n llwyr gan y penderfyniadau sy'n cael eu gwneud ar gyflogau gan ei Weinidogion yn San Steffan. Dyna lle y dylai fod yn lobïo. Y munud y mae ei Weinidogion yn barod i wneud gwell cynnig i nyrsys yn Lloegr, byddwn ni'n gallu gwneud y cynnig hwnnw yma yng Nghymru. Os yw ef o ddifrif - allaf i ddim dychmygu am funud y byddai - y dylem ni ddargyfeirio'r holl arian yr ydym ni wedi ei gael oddi wrth Lywodraeth y DU nid ar gyfer cyflogau ond i fuddsoddi yng ngwasanaeth y GIG, y dylem ni ddargyfeirio hwnnw i gyd o gynnal y gwasanaeth ac i gyflogau, dylai ddweud hynny'n eglur y prynhawn yma, oherwydd byddai gan bobl yng Nghymru ddiddordeb mewn clywed hynny.
English: Diolch, Llywydd. Over the last few days, Labour's shadow health Secretary in Westminster, Wes Streeting, has referred to the RCN and Unison's offer to suspend strike action, if the UK health Secretary was prepared to discuss pay. That is an offer that is too good to refuse, but that is what the Tories are doing at Westminster, and that's what you are doing in Wales. Steve Barclay met with the unions and refused to negotiate over pay; Eluned Morgan met the unions and refused to negotiate over pay. For Wales: see England. And you say your hands are tied, but how, then, has the Scottish Government been able to get to a position where two health unions have called off their strike action, and others have paused it pending a new ballot, because they have negotiated a better agreement for those workers? You yourselves as a Government, through Transport for Wales, have averted strike action in Transport for Wales. Why? Because you were prepared to negotiate a better agreement than was offered to those workers than in England. If you can do it in Transport for Wales, why not in the NHS?
Welsh: Diolch, Llywydd. Dros y dyddiau diwethaf, mae Ysgrifennydd iechyd yr wrthblaid Lafur yn San Steffan, Wes Streeting, wedi cyfeirio at gynnig y Coleg Nyrsio Brenhinol ac Unsain i ohirio streiciau, pe bai Ysgrifennydd iechyd y DU yn barod i drafod cyflogau. Mae hwnnw'n gynnig sy'n rhy dda i'w wrthod, ond dyna mae'r Torïaid yn ei wneud yn San Steffan, a dyna'r ydych chi'n ei wneud yng Nghymru. Fe wnaeth Steve Barclay gyfarfod â'r undebau a gwrthod trafod cyflogau; fe wnaeth Eluned Morgan gyfarfod â'r undebau a gwrthod trafod cyflogau. Ar gyfer Cymru: gweler Lloegr. Ac rydych chi'n dweud bod eich dwylo wedi'u clymu, ond sut, felly, y mae Llywodraeth yr Alban wedi gallu cyrraedd sefyllfa lle mae dau undeb iechyd wedi gohirio eu streiciau, ac eraill wedi eu hoedi tra eu bod yn aros am bleidlais newydd, gan eu bod nhw wedi dod i well cytundeb gyda'r gweithwyr hynny? Rydych chi eich hunain fel Llywodraeth, drwy Trafnidiaeth Cymru, wedi osgoi streic yn Trafnidiaeth Cymru. Pam? Oherwydd eich bod chi'n barod i drafod gwell cytundeb na'r hyn a gynigwyd i'r gweithwyr hynny yn Lloegr. Os gallwch chi ei wneud yn Trafnidiaeth Cymru, pam ddim yn y GIG?
English: Well, let me just make two points: we know how the Scottish Government has been able to make that offer, and it's a decision for the Scottish Government to make. They have made it by taking £400 million out of the NHS and transferring that money into pay. That is not a decision that we have felt able to make here in Wales. And, as for the deal struck by Transport for Wales, it is self-financing. They have been able to agree changes to working practices with their workers that mean that they are able to afford to make a different pay offer, and no such opportunities exist in the NHS.
Welsh: Wel, gadewch i mi wneud dau bwynt yn unig: rydym ni'n gwybod sut mae Llywodraeth yr Alban wedi gallu gwneud y cynnig hwnnw, ac mae'n benderfyniad i Lywodraeth yr Alban ei wneud. Maen nhw wedi ei wneud trwy gymryd £400 miliwn allan o'r GIG a throsglwyddo'r arian hwnnw i gyflogau. Nid yw hwnnw'n benderfyniad yr ydym ni wedi teimlo y gallwn ni ei wneud yma yng Nghymru. Ac o ran y cytundeb a sicrhawyd gan Trafnidiaeth Cymru, mae'n hunanariannu. Maen nhw wedi gallu cytuno ar newidiadau i arferion gwaith gyda'u gweithwyr sy'n golygu eu bod nhw'n gallu fforddio gwneud cynnig cyflog gwahanol, ac nid oes unrhyw gyfleoedd o'r fath yn bodoli yn y GIG.